Argentinsk toppkeeper arrestert i drapssak
Pablo Migliore og hans San Lorenzo tapte søndag 0-1 for Newells Old Boys i den argentinske eliteserien. Da keeperen kom hjem etter kampen, ble han arrestert, melder BBC. Politiet er på leting etter Maximiliano Mazzaro og to andre personer, etter at Boca Juniors-supporter Enersto Cirino ble drept under opptøyer i 2011. Migliore, som tidligere har spilt i Boca, er mistenkt for å ha hjulpet de tre ettersøkte. San Lorenzo-president Matias Lammens sier arrestasjonen kom svært overraskende på Migliore. - Dette forventet han ikke. Vi kommer til å prøve å få han løslatt, sa Lammens. Migliores advokat har uttalt at San Lorenzo-keeperen ikke har noe forhold til Mazzaro.
Pablo Migliore, keeper i den argentinske fotballklubben San Lorenzo, ble etter seriekamp søndag arrestert, mistenkt for medvirkning til mord i 2011.